text: Ung mand svært kvæstet efter fald fra 2. sal
  07 marts 2018 kl. 04.37
  Tirsdag aften er en 22-årig mand faldet ned fra anden sal fra en altan i Esbjerg og er hårdt kvæstet overført til Odense Universitetshospital.
  En 22-årig mand faldt kort før midnat otte til ni meter ned fra en altan på T. H. Dahlsvej i Esbjerg.
  Erik Lindholdt, vagtchef, Syd- og Sønderjyllands Politi: "Manden er svært kvæstet og derfor overført til Odense Universitetshospital."
  - Det er formentlig i forbindelse med en fest og indtagelse af alkohol, at den 22-årige er kravlet ud på den udvendige side af en altan og så styrtet otte til ni meter ned, siger vagtchef Erik Lindholdt.
  - Manden er svært kvæstet og derfor overført til Odense Universitetshospital, siger vagtchef Erik Lindholdt til TV SYD. 
  I følge vagtchefen er der tale om en ulykke.
  - Vi har nu undersøgt hændelsen, og der er ingen mistanke om, der skulle være sket noget kriminelt, siger Erik Lindholdt. 
  Politiet fik anmeldelsen om episoden klokken 23.34. De pårørende er underrettet.
  22-årig mand alvorligt tilskadekommen efter fald fra altan på 2. sal. Tyder på, pgl. selv var kravlet ud på den udvendige side af rækværket og herfra faldet ned. #politidk
  
  